BREAKING Moțiunea de cenzură va fi votată joia viitoare

UPDATE: Birourile Permanente Reunite au aprobat ca mâine la ora 10.00 să fie citită moțiunea de cenzură, iar joia viitoare să fie dezbătută și votată, a anunțat deputatul USR Stelian Ion.

Știrea inițială: Moțiunea de cenzură va fi votată joia viitoare, a anunțat președintele Camerei Deputaților, Marcel Ciolacu.

Ciolacu a precizat că toți liderii de grup au stabilit de comun acord că mâine la ora 10.00 va fi citită moțiunea, iar joia viitoare va fi votată.

Consfințirea deciziei se va face într-o ședință a Birourilor Permanente Reunite care va avea loc în scurt timp.

Marcel Ciolacu a declarat din nou că „matematic, PSD nu mai are majoritate”.

Citește și: Opoziția s-a impus la vot în Parlament și a respins ordinea de zi. Moțiunea de cenzură nu va mai fi votată sâmbătă

Marcel Ciolacu: Matematic, am pierdut majoritatea

Foto: Inquam Photos / Octav Ganea